* اذا ماتعجبك البنية الضعيفة لاتروح تخطب وحدة ضعيفة وتگوللها عود #اريدج تسمنين لأن احب البنية #المربربة ! روح شوفلك مربربة من البداية *اذا #يعحبج واحد ماعنده #صديقات من البداية #لاتقبلين بيه مو تنخطبين وبعدين تجبريه #يحذفهم وتنكدين عليه كلما يحجي ويا #صديقته ، ترا الصداقة شي #مهم بحياة الانسان وكونج تغارين ماينطيج الحق انه تحرميه من اصدقائه الي عرفهم قبل لايعرفج *اذا تريد #وحدة محجبة او لابسة جبة من البداية دور ع وحدة من هالنوع مو تاخذها #مالابسة حجاب وتگوللها تحجبي #ولبسي كذا ولاتلبسين كذا ! *اذا تريدين واحد من طائفتج من البداية خلي هالشي ببالج مو تقبلين بيه وبعدين تشترطين عليه يغير طائفته ويتبعچ ! *اذا تريد وحدة تگعد بالبيت وتربي جهالك من البداية دور عليها مو تاخذها موظفة وتنكد عليها عيشتها *اذا تريدها موظفة فـ لازم تتوقع انه انت هم تشارك بشغل البيت او تسوي اكل او تگعد ويا اطفالك بالبيت
الفكرة هي انه الشخص الي حتعيش وياه كان عايش قبلك اقل شي 20 سنة ! يعني عنده حياته وشخصيته وافكاره وناسه ، يعني عنده هواي اشياء تعب عليها قبل لايعرفك فـ المفروض تحترم هالاشياء ولاتحاول تلغيها او تقلل من اهميتها بالنسبة لشريكك
اذا هو كان عاجبه يغيرها ع مودك اوك بس اذا مايگدر لا تحط نفسك بمقارته ويا اصدقائه وافكاره واختياراته